Publication: Magyar Közlöny
Issue: MK-2011-122 (Year: 2011, Number: 122)
Era: contemporary
Section: és a jelzálog-levélről szóló 1997. évi XXX. törvény 8. §-ban foglaltak szerint kell eljárni. Az önálló
Paragraph Index: 339

és a jelzálog-levélről szóló 1997. évi XXX. törvény 8. §-ban foglaltak szerint kell eljárni. Az önálló jelzálogjog más személy részére történő értékesítésénél a halasztott fizetésre vonatkozó általános szabályok az irányadók. A 7G121 sorban a jelzálog-hitelintézetnél az önálló jelzálogjog megvásárlása és egyidejű halasztott fizetéssel való viszonteladása miatti éven túli követeléseket kell feltüntetni. Éven túli követelésnek kell minősíteni ebből a szempontból az adott évben esedékes részt is. E sorban csak a jelzáloghitelintézetek tüntethetnek fel adatot. A 7G122 sorban az önálló jelzálogjog más személy részére, halasztott fizetéssel történő értékesítése miatti fennálló követelés könyv szerinti értékét kell szerepeltetni. A 7G221 sorban a hitelintézeteknél az önálló jelzálogjog jelzálog-hitelintézet részére történő értékesítése és egyidejű halasztott fizetéssel való visszavásárlása miatti a jelzálog-hitelintézettel szemben éven túli tartozások összegét kell szerepeltetni. E szempontból éven túli tartozásnak minősülnek az adott évben megfizetendő tartozások is. A 7G222 sorban a vagyoni értékű önálló zálogjogok halasztott fizetéssel történő megvásárlása miatt fennálló kötelezettségeket kell szerepeltetni. A Ptk. 269. § (4) bekezdése értelmében az önálló zálogjog – ranghelyének megtartása mellett a nyilvántartásba történő bejegyzéssel – követelést biztosító zálogjoggá, ez utóbbi pedig önálló zálogjoggá a felek erre irányuló megállapodásával átváltoztatható. Ha az önálló zálogjog követelés biztosítékául szolgál, a zálogjogból való kielégítés mértéke – azaz a zálogszerződésben meghatározott összeg, valamint annak járulékai – független a követeléstől, és a zálogkötelezettel való elszámolási kötelezettséget a biztosítéki szerződésnek kell tartalmaznia. (A követelést biztosító zálogjognál a kielégítés mértéke a követeléssel együtt mozog.) A követelést biztosító önálló zálogjogot a zálogszerződésben meghatározott összeg és járulékai erejéig a 0-s számlaosztályban kell nyilvántartani. A 7G31 sorban az önálló zálogjoggal kiváltott követeléseknél a nyilvántartások alapján azoknak a követeléseknek az összértékét kell szerepeltetni, amelyek helyébe a vagyoni értékek közé kerülő önálló zálogjogok léptek. A követelés értékét a követelést önálló zálogjoggá átalakító szerződésben szereplő meghatározott érték alapján kell kimutatni. A 7G32 sorban a fedezetként szereplő önálló zálogjogoknak a zálogszerződésben meghatározott, a járulékok nélküli összegét kell szerepeltetni. A 7G321 sorban a jelzálog-hitelintézetnek értékesített, és egyidejűleg halasztott fizetéssel visszavásárolt önálló jelzálogjogokat kell szerepeltetni. A 7G322 sorban a hitelintézetnél fedezetként szereplő, és nem értékesített önálló jelzálogjogok összértékét kell bemutatni. A 7G33 sorban az év eleje óta értékesített önálló jelzálogjogok összesített értékét kell szerepeltetni. A jelzálog-hitelintézeti halasztott fizetésű és visszavásárlásos ügylet keretében értékesített önálló zálogjogok értéke e sorban nem szerepelhet. A 7G34 sorban az év eleje óta követelést biztosító zálogjoggá átalakított önálló jelzálogjogok összesített értékét kell szerepeltetni. 7H Hitelintézet által folyósított hitelek és a hitelállomány alakulása A tábla célja A tábla célja a felügyeleti mérlegben kimutatott hitelek (1AB5) tárgyhónapban bekövetkezett állományi változását befolyásoló állománynövelő- és csökkentő tranzakciók bemutatása a hitelintézetek felügyeleti értékelésének alátámasztására. A tábla kitöltése A tábla sorai A tábla 7H11-7H82 soraiban szektoronkénti bontásban kell a tárgyhónapban a hitelállomány alakulását befolyásoló egyes tranzakciókat, valamint a tárgyhónap végén meglévő szerződések darabszámát és a tőketartozás összegét bemutatni. Szektoronként külön soron kell feltüntetni a forinthitelek és a devizahitelek változását. Az egyéb pénzügyi vállalatokba tartoznak az egyéb pénzügyi közvetítők és a pénzügyi kiegészítő tevékenységet végző vállalkozások (a pénzügyi vállalkozások, befektetési vállalkozások, egyéb intézmények), a biztosítók és a nyugdíjpénztárak. A besorolás alapját a kölcsönszerződésben meghatározott devizanem határozza meg, függetlenül a hozzá kapcsolódó pénzügyi teljesítésektől. Ha a kölcsönszerződés alapján a folyósítás több devizában történik, a kintlévőség devizanemei szerint kell a kölcsönt besorolni. A tábla oszlopai Az a) oszlopban kell a tárgyhónapban folyósított hitel összegét, a c) oszlopban a tárgyhónapban törlesztett tőke (ütemezett és rendkívüli) összegét kell feltüntetni. A forgalmi adatokban (a) oszlop) és törlesztési (c) oszlop) nem kell megjeleníteni a folyószámla hitelek folyósítási adatait. A b) oszlopban kell kimutatni a tárgyhónapban vásárolt követelések összegét bekerülési értéken (vételáron). A d) és e) oszlopban kell feltüntetni a tárgyhónapban behajthatatlannak minősített és leírt, illetve az egyéb okból leírt követelésnek a leíráskori bruttó (teljes) nyilvántartási és nettó értékét szektoronkénti bontásban. Az f)-h) és i)-k) oszlopokban kell a tárgyhónapban véglegesen eladott – eladás előtt a mérlegben kimutatott – követelés összegét szerepeltetni könyv szerinti bruttó értéken, nettó értéken és az adásvételi szerződés szerinti értéken (eladási áron), függetlenül attól, hogy ellenértékük megfizetésére mikor került sor. A problémamentes és nem problémamentes megbontásnál a Hitkr. 7. számú mellékletében előírt minősítési előírások alapján kell a besorolást elvégezni. Az eladott kihelyezéseket is azokban a sorokban kell megjelentetni, amelyekben eredetileg is a mérlegben voltak, még akkor is, ha más devizában történt az eladásuk. Az l) Egyéb állományváltozás oszlopban a tábla sorai közötti (többek között a szektor-, instrumentum besorolás, devizanem változása, kamattőkésítés miatt szükséges) tárgyhavi átsorolásokat, átstrukturálásokat kell feltüntetni a mozgás irányának megfelelő előjellel. Az oszlopon belül az állomány kivezetését (-) előjellel, az új sorba történő átsorolást (+) előjellel kell kimutatni. Soron belüli változásnál a változás hatása nettó módon jelenik meg. Az oszlop nem tartalmazhatja az átértékelődésből eredő állományváltozások összegét. Az m) oszlopban kell feltüntetni a tárgyhónap végén fennálló szerződések darabszámát, az n) oszlopban a tárgyhónap végén fennálló tőketartozás összegét. Az m) és n) oszlopban szereplő adatok a folyószámlahitel szerződések darabszámát és a fennálló tőketartozás értékét is tartalmazzák. A devizában fennálló hitelállományi adatok forint értékének meghatározásánál a R. 2. számú mellékletének I. része szerint kell eljárni. A tárgyhónap végén fennálló tőketartozás a tábla oszlopai alapján nem határozható meg, mert az oszlopok a deviza árfolyamváltozás állománynövelő-, illetve csökkentő hatását nem tartalmazzák. 7I Hitelintézet konzorciális hitelezési tevékenységének adatai (Összevont felügyelet alá nem tartozó hitelintézetek által töltendő tábla) A tábla célja A tábla a hitelintézetek konzorciális hitelezési tevékenységéről nyújt információt. Ebben a táblában kell jelenteni azon kitettségeket, amelyeket a hitelintézet konzorcium keretében helyezett ki (a másodlagos forgalmazásban vásároltat is) vagy konzorcium tagjaként nyújtott. A tábla kitöltése A tábla oszlopai Az oszlopokban kell értelemszerűen az ügyfél nevét, törzsszámát, a konzorcium vezetőt, a konzorcium tagokat, a konzorciális hitel teljes összegét, adatszolgáltatóra eső összegét, a szerződéskötés időpontját, a hitel lejáratát, a vonatkozási időszak végén az adatszolgáltató felé fennálló tartozás összegét, értékvesztéssel csökkentett nettó értékét, a le nem hívott összeget és a hitel devizanemét megjeleníteni. A d) Konzorcium tagok oszlopot kizárólag akkor kell kitölteni, ha az adatszolgáltató maga a konzorciumvezető. Az e) Konzorciális hitel teljes összege oszlopban a hitel szerződéses (bruttó) összegét kell feltüntetni, amely a konzorciális hitelszerződés megkötésekor a szerződésben szerepelt. A i) A vonatkozási idő végén az adatszolgáltató felé fennálló tartozás összege oszlopban a kitettség tőkerészét (lejárt és elhatárolt kamatok nélkül) kell feltüntetni. A tábla sorai A 7I0 fősorban és alábontó soraiban a konzorciális hitelnyújtásban érintett legnagyobb ügyfelek 50 legnagyobb konzorciális hitelének szerződés szerinti összege és a fennálló tartozások összegei jelennek meg, amelyeket a hitelintézet különböző konzorciumokon keresztül, különböző hiteltípusokban, lejáratokra és devizanemekben nyújtott az ügyfeleknek. Az értékeket devizanemtől függetlenül millió forintban kell megjeleníteni. Ha egy ügyfélnek különböző konzorciumokon keresztül, különböző hiteltípusokban, lejáratokra és devizanemekben nyújtott a hitelintézet, ezeket a hiteleket ügyletenként, azaz tételesen fel kell sorolni a 7I101-7I199-ig terjedő alábontó sorokban. 7J Hitelintézet kiemelt közvetítő útján végzett záloghitelezési tevékenysége (Összevont felügyelet alá nem tartozó hitelintézetek által töltendő tábla) A tábla célja A tábla a hitelintézetek kiemelt közvetítő útján végzett záloghitelezési tevékenységét mutatja be. A zálogház a záloghitelezési tevékenységet a hitelintézet engedélye alapján és számlájára végzi. A tábla kitöltése Az a) Kiemelt közvetítő neve és b) Kiemelt közvetítő törzsszáma oszlopokban a kiemelt közvetítő teljes nevét és adószámának első nyolc számjegyét kell feltüntetni. Amennyiben a kiemelt közvetítő több zálogfiókot üzemeltet, a közvetítő által működtetett zálogfiókok záloghitelállományait összesítve egy soron kell megjeleníteni. A c) Felügyelet által engedélyezett záloghitelezési limit oszlopban a mindenkor aktuális szavatoló tőke alapján számított keretösszeget (limitet), vagy ha az alacsonyabb, mint a kiemelt közvetítő (a továbbiakban: zálogház) által kötelezően kötendő vagyonbiztosítási szerződésben szereplő összeg, akkor az utóbbit kell feltüntetni. A d) Ügyfelekkel szemben fennálló zálogkövetelés bruttó értéke oszlopban az ügyfelekkel (a továbbiakban: zálogadós) szemben a tárgyidőszak végén fennálló záloghitel futamidő végén esedékes tőke- és ügyleti kamat összege kerül kimutatásra. Abban az esetben, ha a zálogkövetelés már lejárt, de a türelmi idő végét nem érte el, az oszlopban a zálogkövetelésnek a késedelmi kamattal növelt összegét kell kimutatni. Az e) Ebből: lejárt zálogkövetelések értéke a türelmi idő végéig oszlopban a d) oszlopban kimutatott teljes állományból kiemelten a zálogadósokkal szemben a tárgyidőszak végén fennálló, lejárt, de még a türelmi időn belüli záloghitel-követeléseket kell jelenteni. Abban az esetben, ha a zálogadós a türelmi idő végéig nem rendezi tartozását, a zálogtárgyak feletti tulajdonjog ellenében a zálogház a zálogadós tartozását átvállalja. Az f) Kiemelt közvetítővel szembeni követelések – a türelmi idő végétől az elszámolásig oszlopban a hitelintézetnek a zálogházakkal szemben fennálló azon jogos követeléseit kell megjeleníteni, amelyeket a hitelintézet tartozásátvállalása alapján zálogadóssá vált zálogház felé már leszámlázott, de az ellenérték még nem folyt be. A g) Kiemelt közvetítővel szembeni követelések – Ebből: ki nem egyenlített követelések oszlopban azon záloghitelek összegét kell kimutatni, amelyeknél a hitelintézet által kiszámlázott ellenértéket a zálogház a megbízási szerződésben előírt határidőig nem teljesítette. A h) Kiemelt közvetítővel szemben fennálló egyéb követelések összege oszlopban a zálogházzal szemben fennálló, de a zálogtevékenységhez közvetlenül nem kapcsolódó valamennyi egyéb kockázatvállalást kell jelenteni, függetlenül azok fajtájától vagy lejáratától. A tábla sorai A kiemelt közvetítőket tételesen fel kell sorolni a tábla 7J101-7J199-ig terjedő alábontó sorokban. 7K Hitelintézetek által nyújtott gyűjtőszámlahitelekhez kapcsolódó adatok A tábla célja A tábla célja a Devizakölcsöntv. 1-5. §-ok rendelkezései alapján a rögzített törlesztési árfolyamú devizakölcsön (a továbbiakban: devizakölcsön) és a rögzített törlesztési árfolyam miatt keletkező gyűjtőszámlahitel állományok alakulásának elemzése. A tábla kitöltése A tábla oszlopai A tábla oszlopaiban a tárgyhavi állományi és forgalmi adatok a Devizakölcsöntv. 1. § (1) bekezdés 1. pontjában meghatározott devizakölcsönök devizaneme szerinti bontásban, a sor tartalmának megfelelő tartalommal és árfolyamon számított forintértéken jelennek meg, kivéve a 7K0 sort, ahol a megkötött új szerződésekhez kapcsolódó devizahitelek havi törlesztőrészleteinek értéke devizában jelentendő. A darabszám a sor jellegének megfelelően szerződésszámot, ingatlan darabszámot, illetve előfordulási gyakoriságot mutat. A tábla sorai A 7K0 Megkötött új szerződések darabszáma és a kapcsolódó devizahitelek havi törlesztőrészlete sorban a Devizakölcsöntv. 3. § feltételeinek megfelelő, a hiteladós által írásban kezdeményezett, a pénzügyi intézmény által a hiteladóssal a tárgyhónapban kötött, gyűjtőszámlára vonatkozó hitelkeretszerződések darabszámát és a kapcsolódó devizakölcsönök ügyféltől várt, teljes havi törlesztőrészletének összegét devizában kell kimutatni. Az adatok jelentési nagyságrendje: millió deviza, három tizedes kerekítéssel és millió forint az általános előírásoknak megfelelően. A 7K1 Gyűjtőszámlahitel nyitóállománya sorban az 1. § (1) bekezdés 4. pont szerinti gyűjtőszámlahitel állományának, azaz a tőkének és a Devizakölcsöntv. 4. § (1) bekezdés c) pontja szerint tőkésített kamatnak a tárgyhónap elején fennálló értékét kell feltüntetni. A 7K21-7K26. sorok a legfontosabb növelő és csökkentő forgalmi tételeket tartalmazzák, azaz egyéb, ki nem emelt forgalmi tételek miatt a nyitóállomány és a forgalmi tételek összesített értéke, valamint a záróállomány között kötelező egyezőség nem áll fenn. Az állományt növelő tényezők közül a 7K21 Folyósítás sorban a Devizakölcsöntv. 4. § (1) bekezdés a) és 4. § (1) e) pontjainak megfelelő folyósítások összesített értékeit kell kimutatni állományt növelő tényezőként. A 7K211 Ebből: fennálló hátralék miatti folyósítás sorban külön ki kell emelni 4. § (1) e) pontjának megfelelő folyósítási értéket és fel kell tüntetni a darabszámot. A 7K22 Kamat tőkésítése sorban a Devizakölcsöntv. 4. § (1) bekezdés c) pontja szerinti rendelkezésnek megfelelően a gyűjtőszámlahitel háromhavonta tőkésítendő kamatösszegei kerülnek kimutatásra állományt növelő tényezőként. Az állományt csökkentő tényezők közül a 7K23 Törlesztés sorban a gyűjtőszámlahitelnek a Devizakölcsöntv. 4. § (3) bekezdés b) pontja szerinti bekövetkező állománycsökkenése jelenik meg, amikor a tényleges törlesztési árfolyam a rögzített árfolyamnál alacsonyabb és az ügyfél többletbefizetése a gyűjtőszámlahitel állományát csökkenti. A 7K24 Ütemezett törlesztés sorban a Devizakölcsöntv. 4. § (1) bekezdés b) pontja szerinti annuitásos ütemezett törlesztések összegét kell kimutatni. ( Az első három évben adat itt nem szerepel.) A 7K25 Előtörlesztés sorban a Devizakölcsöntv. 5. § (1) bekezdésben rögzített feltételek mellett végrehajtott részleges vagy teljes előtörlesztésekkel érintett szerződések darabszámát és a törlesztések összegeit kell megjeleníteni. A 7K26 Készfizető kezesség érvényesítése miatti állománycsökkenés sorban és alábontó soraiban azokat a hitelcsökkenéseket kell megjeleníteni, amikor a Devizakölcsöntv. 2. § (3) a) pontja szerinti események bekövetkeznek. A hitelszerződés felmondásának két típusát külön sorokon kell kimutatni. A 7K261 soron a hiteladós 90 napot meghaladó fizetési késedelme miatti felmondás, míg a 7K262 soron a fedezeti ingatlannal (amelyet az 1. § (1) bekezdés 2. pontja definiál) szemben megindított végrehajtás miatti felmondás kerül megjelenítésre. Az állománycsökkenéseket a készfizető kezesség tényleges érvényesítésekor kell kimutatni. Minden csökkentő tétel pozitív előjellel jelentendő. A 7K3 Gyűjtőszámlahitel záróállománya sorban a gyűjtőszámlának a vonatkozási időszak végén fennálló (a tőkét és a tőkésített kamatot is tartalmazó) állományát kell kimutatni. A 7K5 Rögzített törlesztési árfolyamú devizakölcsönök záróállománya sorban a Devizakölcsöntv. 1. §

Source: https://magyarkozlony.hu/hivatalos-lapok/cd9d84c7b1469e742dc7759dedb53356b8209074/dokumentumok/2f9a84f62aa1a88a86578a896bf9267c361b7e05/letoltes